stanford-oval/wikipedia huggingface dataset:
מעוף החלום של דלתא
תיאור המתקן

מתקן זה מבוסס על שיטת אומנימובר (אנ') שבה פועלים רבים ממתקני פארקי השעשועים.
המתקן מתאר את ההיסטוריה של התעופה באמצעות סצנות המופעלות על ידי סרטים ובובות אודיו אנימטרוניקס (אנ'). המבקרים עוברים דרך ראשית ימי התעופה - של מטוסים המומראים משדות חיטה בין אסמים, תיאור של פריז וטוקיו בשנות ה-30 של המאה ה-20, עידן הסילון, צפי של עתיד התעופה ולבסוף נוסעים המבקרים בתוך הדמיה של מנוע סילון פועל.
המתקן הופעל בתמיכה של חברת התעופה דלתא בין השנים 1989 (פתיחת המתקן) ועד 1995. לאחר שהמתקן נפתח מחדש ב-5 ביוני 1996 הוא נקרא Take Flight ובשנת 1998 נסגר המתקן על מנת לפנות את מקומו למתקן משגרי החלל של באז שנות אור המבוסס על הסרט "צעצוע של סיפור".
|  אטרקציות בפארקי דיסני |
| --- | --- | --- |
| הרחוב הראשי של ארצות הברית | פנטזיה בשמים • התהלוכה החשמלית של הרחוב הראשי •  משאלות |  |
| ארץ הפנטזיה | טירת סינדרלה • מזחלות מטרהורן • הפילהרקסם של מיקי • המסע הפרוע של מר קרפד •  מעופו של פיטר פן • דרך השמים • טירת היפהפייה הנרדמת • זה עולם קטן • הרפתקאותיו הרבות של פו הדוב • מסעות הקסם |  |
| ארץ המחר | מסע דרך החלל הפנימי • אמריקה שרה • אוטופיה • משגרי החלל של באז שנות אור • קפטן איו • קרוסלת הקידמה • מעוף החלום של דלתא • מסע הצוללת בעקבות נמו • אם היו לך כנפיים • חדשנות • פיפלמובר / רשות התחבורה של ארץ המחר • סילוני הטילים / אסטרו אורביטר • מטות הטילים • הר החלל • סטאר טורס • הבריחה הגדולה של סטיץ' |  |
| ארץ המערב הפרוע | רכבת הר הרעם הגדול • אינדיאני עץ האורן • נהרות אמריקה • הר הרסס |  |
| ארץ ההרפתקאות | הרפתקאות אינדיאנה ג'ונס • מסע בג'ונגל • שודדי הקאריביים • רוחות שוצפות / אינדיאנה ג'ונס ומקדש הסכנה • חדר הטיקי הקסום |  |
| מתקנים ואזורים נוספים | מועדון 33 • ג'מבורי דובי הכפר • ארץ החיות הקטנות • פנטזמיק! • הטירה המכושפת • כיכר ניו אורלינס • שומר הזמן • כיכר החרות • עיר ההנפשה של מיקי • משלחת אוורסט |  |
מיסטריו

| --- | --- |

מיסטריו, כפי שהופיע על עטיפת החוברת Amazing Spider-Man #618 ממרץ 2010. אמנות מאת ג'ו קווינונס ומרקוס מרטין.
 סוג:  נבל-על
 הוצאה לאור:  מארוול קומיקס
 הופעה ראשונה:  בק: Amazing Spider-Man #2 (מאי 1963 ללא שם) Amazing Spider-Man #13 (יוני 1964 כמיסטריו) ברקהרט: Amazing Spider-Man #141 (פברואר 1975) קלום: Spider-Man/Black Cat: Evil That Men Do #1 (אוגוסט 2002) מיסטריון: Avenging Spider-Man #22 (אוגוסט 2013)
 יוצרים:  סטן לי וסטיב דיטקו (בק), ג'רי קונוויי ורוס אנדרו (ברקהרט), קווין סמית' וטרי דודסון (קלום), כריסטופר יוסט ודייוויד לופז (מיסטריון)
 גילום הדמות:  ג'ייק ג'ילנהול, "ספיידרמן: רחוק מהבית"
 מידע
 שם אמיתי:  קוונטין בק דניאל "דני" ברקהרט פרנסיס קלום מיסטריון
 כינויים:  ניקולאס מקביז, רודולף היינס, ד"ר לודוויג ריינהארט, ספיידרמן
 סטטוס:  פעיל (בק ומיסטריון), לא פעיל (ברקהרט וקלום)
 כוחות:  ללא כוחות-על מומחה באפקטים מיוחדים, אמן אשליות
 חבר לשעבר בקבוצה:  ששת המרושעים (בק וברקהרט), ששת העליונים, עבד בשירות הקינגפין (קלום), עבד בשירות הובגובלין (מיסטריון)
 אזרחות:  ארצות הברית 
 דמויות קשורות
 משפחה:  אלמור והנרייטה בק (הורים) מגווייר בק (בת דודה)
 אויבים:  ספיידרמן, דרדוויל 
 
מיסטריו (באנגלית: Mysterio) הוא דמות בדיונית של נבל-על המופיעה בחוברות הקומיקס ספיידרמן ביקום מארוול קומיקס. דמותו של מיסטריו הופיעה לראשונה בחוברת Amazing Spider-Man #13 מיוני 1964 ונוצרה על ידי הכותב סטן לי והמאייר סטיב דיטקו. קוונטין בק ללא שם הופיע לראשונה בחוברת Amazing Spider-Man #2 ממאי 1963 בכתיבתו של סטן לי ובאיורו של סטיב דיטקו.
מיסטריו הוא האלטר אגו אותו חלקו שלוש דמויות. מיסטריו המקורי והידוע מכולם הוא קוונטין בק, אמן אפקטים ופעלולן לשעבר שהחליט להשתמש באפקטים למטרות פשע. מיסטריו השני, דניאל ברקהרט, היה חבר טוב של בק שקיבל תשלום מידי עורך העיתון "הדיילי ביוגל" ג'יי ג'ונה ג'יימסון להתחזות למיסטריו לאחר שבק ביים את מותו. מיסטריו השלישי, פרנסיס קלום, הוא יהודי אשר קיבל בירושה מוטגן מהוריו ניצולי השואה, בהם ערכו מדענים נאצים ניסויים. לאחר תאונה בה איבד את רגלו, הוא החל לנטור טינה לספיידרמן. הוא יצר קשר עם קינגפין ורכש את ציודו של מיסטריו כדי להטיל את חתיתו על העיר. מיסטריו הרביעי, מיסטריון, הוא פושע אפרו אמריקאי שקיבל את חליפתו של בק מהובגובלין המקורי.
דמותו של מיסטריו מדורגת במקום ה-85 ברשימת מאה נבלי-העל הגדולים של כל הזמנים, לפי אתר IGN. את דמותו של מיסטריו בסרט "ספיידרמן: רחוק מהבית" כחלק מהיקום הקולנועי של מארוול מגלם השחקן ג'ייק ג'ילנהול.
ביוגרפיה בדיונית > מקור, ששת המרושעים, נבל-על

קוונטין בק היה אמן אפקטים מיוחדים ופעלולן שעבד באולפני הסרטה בהוליווד וביקש להקנות לעצמו שם של דבר בתעשיית הקולנוע. אולם לרוע מזלו, הוא ראה שמדובר בעבודה חסרת מוצא. נסיונותיו להפוך לשחקן התקבלו בלעג, אם כי ניסיונו כאמן אשליות עשה אותו לנבל-על אפקטיבי ביותר. הוא נראה כחבר בכנופייתו של הטינקרר כפושע רגיל, ומאוחר יותר כנבל-העל מיסטריו. בקרבו הראשון עם ספיידרמן הוא הפליל אותו בשדידת מוזיאון וחסם את חוש העכביש שלו, אך ספיידרמן מראה כי קוונטין הוא זה ששדד את המוזיאון ומכניס אותו לכלא. הוא הצטרף לששת המרושעים המקוריים של דוקטור אוקטופוס, ויחד איתם חטף את מיי פארקר ואת בטי בראנט. הוא נלחם בספיידרמן מלווה ברובוטים של האקס-מן אותם יצר, אך הובס.
בק יצר את זהותו של ד"ר לודוויג ריינהארט, פסיכיאטר בעל שם עולמי. הוא ניסה להניע את ספיידרמן לשיגעון באמצעות טכנולוגיה והיפנוזה, ואף על פי שכמעט שכנע אותו לחשוף את זהותו הסודית, ספיידרמן יצא משליטתו והביס את בק. הוא חבר למכשף בניסיון כושל להרוג את ספיידרמן והלפיד האנושי, איים בטלוויזיה כי יהרוס את ניו יורק, ניסה לשכנע את ספיידרמן כי הוא זעיר אך ספיידרמן ראה דרך האשליה ובק הובס. בעוד בק כלוא, דניאל ברקהרט השתמש בשמו באישורו.
מתוך הכלא, בק כלודוויג ריינהארט ניסה לתמרן את מיי פארקר לחשוף בפניו את מיקומו של אוצר החבוי בביתה. כאשר הצליח להפחיד אותה עד שגילה זאת, התגלה כי הכסף נאכל בידי דגיג כסף. הוא גרם לספיידרמן להאמין שהרג בטעות עובר אורח, הובס בידי קבוצת פאוור פאק והצטרף לששת המרושעים החדשים למרות השפלתו בקרב נגד פאוור פאק.
ביוגרפיה בדיונית > השטן השומר, האחר והכפפה

במהלך עלילת "השטן השומר", בק מקבל שחרור מוקדם מהכלא כאשר אובחן כחולה סרטן הריאה וכסובל מגידול מוחי כתוצאה מהקרינה מציודו. נאמר לו כי נותרה לו שנה אחת לחיות, והוא נעשה אובססיבי לנקמה בספיידרמן. כאשר גילה כי ספיידרמן הנוכחי הוא שיבוט, הוא החליט לשנות את תוכניתו ולהתמקד בדרדוויל. הוא קיבל מהקינגפין את כל המידע שהיה לו על עברו של דרדוויל, והחל לתכנן תוכנית שתניע את דרדוויל לשיגעון וסימם אותו בתחילה. הוא הפעיל עליו מניפולציה לנסות להרוג תינוקת אותה הוא החשיב לאנטיכריסט, גרם לקארן פייג' לחשוב כי היא חולה באיידס בגלל עברה ככוכבת סרטים פורנוגרפים, הפליל את פוגי נלסון ברצח וייסר את דרדוויל עצמו בהזיות של כוחות הגיהנום. קארן פייג' נרצחה בידי בולזאיי מאוחר יותר, מה שתרם לתוכניתו של בק. כוח רצונו של דרדוויל היה חזק מהצפוי, ודוקטור סטריינג' הסיר את סמיו של בק מדמו. דרדוויל גילה כי בק הוא האחראי, שבר את קסדתו אך לא הרג אותו בטענה כי הקינגפין ניסה בעבר לעשות לו דבר דומה. בהשראת קרייבן הצייד, בק שלף אקדח והתאבד.
בק חוזר מהמתים, ומופיע בתלבושת מיסטריו אדומה-שחורה במהלך קרב בין ספיידרמן לבין דניאל ברקהרט ופרנסיס קלום. הוא מתעמת בקצרה עם ברקהרט, ועוזב כדי להתעמת עם מיס ארוו - אלטר-אגו אותו אימץ הישות הקוסמית "האחר". האחר חושף כי חצי מראשו של בק חסר מפצע ירייה, ומסביר כי בק נשלח מהגיהנום חזרה לחיים כדי לשמור על האיזון הקוסמי. בק נעלם, ברקהרט נלכד וקלום נהרג. בק הופיע שוב באירועי "ההתשה", כאשר עבד חבר משפחת הפשע מאגיה קרמיין ויצר אנדרואידים של ראשי המאגיה המתים, דוגמת סילברמיין, כדי להניע את מלחמת הכנופיות בין המאגיה למיסטר נגטיב. הוא גורם למרד בראש פטיש, ומנסה להניע את ספיידרמן לשיגעון כאשר הוא יוצר אשליות בהן אנשים מתים מעברו חוזרים לחיים. ספיידרמן מבין כי בק עומד מאחורי כך, ונשבע לפגוע בו על שפגע בו אישית. לאחר שבק משתמש באנדרואיד סילברמיין כדי להרוג את קרמיין ובכך להשתלט על המאגיה, הוא מותקף ומובס בידי ספיידרמן. בק בורח למצוא מקלט אצל זיקית, שמודיע לו כי ישנם "חברים" המחכים לו. ה"חברים" מתגלים כבני משפחת קרבינוף, ובק נוכח בריטואל בו ספיידרמן נהרג לכאורה כדי להחיות את קרייבן הצייד.
ביוגרפיה בדיונית > מוצא המינים, קצוות הארץ ויקום האולטימייט

במהלך קשת הסיפור "מוצא המינים", בק נראה כחלק מנבלי-העל שהוזמנו להצטרף לצוותו של דוקטור אוקטופוס בהבטחה כי יקבלו פרסים אם יביאו עבורו פריטים מסוימים. הוא רדף אחרי ספיידרמן כדי להשיג את תינוקה של אימה, והצליח לקחת אותו באשליות שיצר על אחוזת האוונג'רס, וכאשר השתמש באשליות כדי להפחיד את ספיידרמן, ספיידרמן הבין כי בק מעורב ולקח את התינוק בחזרה. באירועי "קצוות הארץ", הוא נראה כחלק מששת המרושעים של אוקטופוס, ועבד עם זיקית כדי להסיח את דעתם של ספיידרמן וקרן העתיד בידי ביום מתקפה על האיים הקריבים בעוד ששאר הקבוצה גונבים פריט מבניין בקסטר. הוא השתתף בקרב נגד אקדמיית האוונג'רס, והביס את הרוח האדומה וקופי-העל במתקפת הקבוצה על אינטליג'נסיה.
בק ואוקטופוס שלחו אוקטובוטים לתקוף את תחנת החלל בה עובד ג'ון ג'יימסון, וספיידרמן, ג'יימסון והלפיד האנושי מגלים כי חלק מהאוקטובוטים השתלטו על אנשי תחנת החלל. בק ואוקטופוס מגלים כי האנשים שהיו בשליטתם התעלפו, ולאחר שהתחנה נהרסה ואנשיה פונו, אוקטופוס מציג בפני ששת המרושעים את תוכניתו. הוא עזר לאוקטופוס כחלק מקבוצתו במזימתו להשמיד את העולם, אך ספיידרמן, האלמנה השחורה וסילבר סייבל שכנעו אותו לעזור להם. הוא מוביל אותם לבסיס של אוקטופוס במקדש מאיה, עוזב ומשאיר אותם להילחם באוונג'רס. לאחר שהביסו את האוונג'רס, בק משאיל לספיידרמן, האלמנה וסייבל את רכבו, נותן להם את מיקום בסיסו של אוקטופוס ונעלם.
בק החל לנדוד בין יקום מארוול/ארץ-616 ליקום אולטימייט מארוול/ארץ-1610 מספר פעמים, כשלפתע נתקל בספיידרמן בנסיעתו האחרונה. הם החלו בקרב, במהלכו שניהם הועברו לארץ-1610 והתגלה כי מיסטריו מיקום זה הוא אנדרואיד שנשלט בידי בק. ספיידרמן בורח, פוגש את ספיידרמן מיקום זה/מיילס מוראלס ושניהם בורחים ממיסטריו האנדרואיד. אף על פי שיצר אשליות כי הם נלחמים בצבא נבלים, ספיידרמן מארץ-616 הרס את מיסטריו האנדרואיד. בק עוזב ואומר כי זה מתאים להשאיר את ספיידרמן ביקום בו הוא מת, ברמיזה כי גילה את זהותו הסודית. הוא לא עמד בפיתוי השאיר את השער פתוח כדי לצפות באויבו, כשלפתע שני הספיידרמנים הביסו אותו מלווים בקבוצת האולטימייטס. ספיידרמן מארץ-616 חוזר ליקומו, ובק נשאר ביקום האולטימייט. כאשר גלקטוס מארץ-616 תוקף את ארץ-1610, בק נחקר בידי האולטימייטס ומגלה כי מתקפותיו של גלקטוס ביקומו שלו נבלמו בידי ריד ריצ'רדס/מיסטר פנטסטיק. האולטימייטס שולחים את ריד מיקומם לארץ-616, וזאת כדי למצוא פתרון.
דמויות אחרות בשם זה > דניאל ברקהרט

דניאל "דני" ברקהרט קיבל תשלום מג'יי ג'ונה ג'יימסון להתחזות לרוחו של קוונטין בק, וזאת לאחר שביים את מותו. לאחר שהובס בידי ספיידרמן ונעצר, ברקהרט פיתח שנאה כלפי ג'יימסון. כאשר נורמן אוסבורן חזר, הוא נראה עובד עם ג'ק-או-לנטרן חדש בשם "ג'ק המטורף". ג'ק המטורף נשלח לסחוט את ג'יימסון כדי שאוסבורן יקנה את "הדיילי ביוגל", וכאשר אוסבורן רצה לשלם לו, דחה בטענה שעשה זאת מתוך הנאה. ג'ק המטורף התגלה כברקהרט, שעבד בשיתוף פעולה עם מגוויר בק, בת-דודתו של קוונטין.
ברקהרט חזר לזהות מיסטריו ונלחם לצד מגוויר כג'ק-או-לנטרן נלחמו בספיידרמן ובדרדוויל, וככל הנראה מכר את ציודו לקינגפין. כאשר ג'ק-או-לנטרן שישי נלחם בסוכן ונום, הוא טען כי הרג את כל מי שהשתמש בעבר בזהות זו, ורמז למותו של ברקהרט.
דמויות אחרות בשם זה > פרנסיס קלום

פרנסיס קלום הוא בנם המוטאנט של הורים יהודים ניצולי שואה, ואחיו של גאריסון קלום. כוחותיו המוטאנטים הם טלפורטציה, טלקינזיס וטלפתיה. בילדותו הוא היה קורבן התעללות מינית בידי גאריסון, ובבגרותו הוכרח לעזור לעסקיו של גאריסון כסוחר הרואין. כאשר ראה את גאריסון מתכונן לאנוס את החתולה השחורה, הוא נשבע כי לא ייתן לאחיו לתקוף מינית אף אחד, והשתגר לתוך גופו של אחיו ובכך הרג אותו. הוא היה משוכנע כי החתולה השחורה מתכוונת למסור אותו לרשויות על שעזר בעסקי ההרואין, כשלפתע ספיידרמן תקף אותו באכזריות והפיל אותו מגשר. קלום השתגר מהמקום באמצע הנפילה, אך רגלו השמאלית אבדה. קלום הכועס תכנן לנקום בספיידרמן, ורכש מהקינגפין את ציודו של מיסטריו.
בסופו של קרב בינו לבין ברקהרט, בק וספיידרמן, קלום ניסה לקחת את מיס ארוו כבת ערובה. ללא ידיעתו היא הייתה ישות קוסמית בשם "האחר", והרגה אותו.
דמויות אחרות בשם זה > מיסטריון

שמו האמיתי של מיסטריון ועברו לא ידועים. הוא פושע אפרו-אמריקני אשר קיבל את חליפתו של מיסטריו מהובגובלין המקורי, ונלחם במעניש ובספיידרמן העליון - תודעתו של דוקטור אוקטופוס בגופו של ספיידרמן. כדי למנוע לכאורה מהמעניש להורגו, ספיידרמן העליון כולא אותו בכלא תת-ימי לצד סאנדמן, אלקטרו וזיקית. יחד עם הנשר שנכלא מאוחר יותר, כל הנבלים נשלטים מוחית בידי ספיידרמן העליון כדי להפוך לצוותו החדש, "ששת העליונים". לאחר קרב נגד אדוני הרשע של לייטמאסטר, הנבלים משתחררים משליטתו של ספיידרמן העליון ותוקפים אותו. הם נהדפים בידי ספיידרמן העליון וילדת השמש, ומתפזרים לדרכיהם.
הערות שוליים

↑  Top 100 Comic Book Villains of All Time: #85 - Mysterio
↑  Michael Keaton Returns as The Vulture in Spider-Man: Homecoming 2!
↑  Amazing Spider-Man #13
↑  Amazing Spider-Man #2
↑  Amazing Spider-Man #13
↑  Amazing Spider-Man Annual #1
↑  Amazing Spider-Man #24
↑  Amazing Spider-Man Annual #4
↑  Amazing Spider-Man #66-67
↑  Amazing Spider-Man #141
↑  Amazing Spider-Man #198-199
↑  Peter Parker, The Spectacular Spider-Man #50-51
↑  Amazing Spider-Man #311
↑  Power Pack #55
↑  Amazing Spider-Man #335-339
↑  Daredevil Vol.2 #½-8
↑  Friendly Neighborhood Spider-Man #11-13
↑  Amazing Spider-Man #618-620
↑  Amazing Spider-Man #635
↑  Amazing Spider-Man #642
↑  Amazing Spider-Man #644
↑  Amazing Spider-Man #659-660
↑  Avengers Academy #14
↑  Amazing Spider-Man #676
↑  Amazing Spider-Man #680-681
↑  Amazing Spider-Man #686-687
↑  Spider-Men #1-5
↑  Cataclysm: The Ultimates' Last Stand #2-3
↑  Amazing Spider-Man #141-142
↑  The Spectacular Spider-Man #241-248
↑  Spider-Man: The Mysterio Manifesto #1-3
↑  Spider-Man/Black Cat: Evil That Men Do #6
↑  Venom Vol.2 #11
↑  Spider-Man/Black Cat: Evil That Men Do #1-6
↑  Friendly Neighborhood Spider-Man #13
↑  Avenging Spider-Man #22
↑  Superior Spider-Man Team-Up #5-7
מפרץ ארבוס וטרור

| --- | --- |

 מידע כללי
 על שם:  אה"מ טרור, אה"מ ארבוס (1826) 
 סוג:  מפרץ 
 מידע נוסף
 קואורדינטות:  63°55′00″S 56°40′00″W﻿ / ﻿63.9167°S 56.6667°W﻿ / -63.9167; -56.6667
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהמפרץ ארבוס וטרור(למפת חצי האי האנטארקטי רגילה) בסיס חנרל ברנרדו אוהיגינס ריקלמהמפרץ ארבוס וטרור(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ ארבוס וטרור(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ ארבוס וטרור
 
מפרץ ארבוס וטרור (באנגלית: Erebus and Terror Gulf) הוא מפרץ בחצי האי האנטארקטי, בארץ גרהאם שבאנטארקטיקה.
המפרץ ממוקם בצד הדרום-מזרחי של קצהו של חצי האי האנטארקטי.
המפרץ גובל בצפון-מזרח בקבוצת איי ז'ואנוויל, ובדרום-מערב בקבוצת איי ג'יימס רוס.
במפרץ קרחונים ימיים רבים.
מתחת למימי המפרץ מצויה שונית ברקר.
היסטוריה > מקור השם

המפרץ נקרא על שם ספינות המחקר אה"מ ארבוס ואה"מ טרור, הספינות ששימש סר ג'יימס קלארק רוס בחקר אזור זה של אנטארקטיקה בעונת המחקר (הקיץ האנטארקטי) 1842 – 1843.
לקריאה נוספת

• Nývlt, D., Braucher, R., Engel, Z., Mlčoch, B., & Team, A. (2014), , Quaternary Research, 82(2), 441-449. doi:10.1016/j.yqres.2014.05.003
• John Turner, Robert Bindschadler, Pete Convey, Guido di Prisco, Eberhard Fahrbach, Julian Gutt, Dominic Hodgson, Paul Mayewski, Colin Summerhayes, EDITORS, , Scientific Committee on Antarctic Research, Scott Polar Research Institute, Lensfield Road, Cambridge, UK
הערות שוליים

1 2 3 4 5  מידע גאוגרפי והיסטורי
מלון בלצ'וג קמפינסקי

| --- | --- |
מבט על המלון מגשר מוסקבורצקי הגדול
מבט על המלון מגשר מוסקבורצקי הגדול
 בעלות:  Best Hotel Properties 
 בניית המלון
 קואורדינטות:  55°44′54″N 37°37′34″E﻿ / ﻿55.74825°N 37.626027777778°E﻿ / 55.74825; 37.626027777778
  (למפת מוסקבה מוגדלת) מלון בלצ'וג קמפינסקי(למפת מוסקבה רגילה) מלון בלצ'וג קמפינסקי he
 
מלון בלצ'וג קמפינסקי (ברוסית: Отель «Балчуг Кемпински) הוא מלון חמישה כוכבים במוסקבה של רשת מלונות יוקרה קמפינסקי.
בניין המלון נבנה לאחר שרפה של 1812, ובשנים 1897–1898 נהרס ונבנה מחדש.
בשנים 1989–1992, בניין המלון נבנה מחדש באופן קיצוני על ידי חברת בנייה אוסטרית. ב-1 באוקטובר 1992 נפתח המלון הנוכחי "מלון בלצ'וג קמפינסקי".
מישל קוואן

מישל ווינגשאן קוואן (באנגלית: Michelle Wingshan Kwan1; נולדה ב-7 ביולי 1980) היא מחליקה אמנותית לשעבר ודיפלומטית אמריקאית, המכהנת כשגרירת ארצות הברית בבליז. היא סגנית אלופה אולימפית (נאגנו 1998), בעלת מדליית ארד אולימפית (סולט לייק סיטי 2002), חמש פעמים אלופת העולם (1996, 1998, 2000, 2001, 2003) ותשע פעמים אלופת ארצות הברית (1996, 2005-1998) שיא של כל הזמנים.
קוואן היא המחליקה המעוטרת ביותר בתולדות ארצות הברית. היא ידועה בעקביות ובהבעה אמנותית על הקרח, ונחשבת על ידי רבים לאחת המחליקות הגדולות של כל הזמנים.
נעוריה וראשית דרכה

מישל היא בתם השלישית של דני ואסטלה קוואן, מהגרים מהונג קונג, שנולדה בטורנס שבקליפורניה. כילדה, מישל דיברה בבית שתי שפות- אנגלית וקנטונזית.
התעניינותה בהחלקה אמנותית החלה בגיל 5, כשעלתה על הקרח בעקבות שני אחיה הגדולים (רון, שחקן הוקי קרח וקארן, מחליקה אמנותית). קארן ומישל החלו להתאמן באופן מקצועי כשמישל הייתה בערך בת שמונה. הן התאמנו שלוש או ארבע שעות ביום, קמות לפנות בוקר כדי להתאמן לפני בית הספר וחוזרות לאימון נוסף מיד לאחריו.
מימון האימונים האינטנסיביים היה קושי כלכלי למשפחה, וכשקוואן הייתה בת עשר הם לא יכלו לממן יותר את המאמן הפרטי. הם זכו לסיוע כלכלי מחבר במועדון ההחלקה האמנותית של לוס אנג'לס, שאפשר להם להתאמן במרכז ההחלקה "ארמון הקרח" שבלייק ארוהד, קליפורניה.
השכלה

קוואן למדה בבית הספר היסודי סולדו שבפאלוס ורדס, קליפורניה, אבל עזבה אותו לחינוך ביתי ב-1994, במהלך כיתה ח'. קוואן סיימה את בית הספר התיכון ב-1998, ולמדה למשך שנה אחת באוניברסיטת קליפורניה שבלוס אנג'לס. בקיץ 2006 עברה לאוניברסיטת דנוור, וב-2009 סיימה שם תואר ראשון בלימודים בין לאומיים. באותה שנה התחילה בלימודי תואר שני ביחסים בינלאומיים באוניברסיטת טאפטס, וסיימה אותו בשנת 2011.
בשנת 2010 זכתה קוואן לתואר ד"ר של כבוד מטעם הקולג' של דרום ורמונט.
תחילת דרכה התחרותית

ב-1991, קוואן ואחותה החלו להתאמן אצל המאמן פרנק קארול. לאחר שנה אחת ביחד עם קארול, קוואן בת האחת עשרה דורגה במקום התשיעי לנערות בארצות הברית. שנה לאחר מכן, בגיל 12, עברה קוואן את מבחן הזהב, המאפשר לה להתחרות ברמת הבוגרות, ללא הסכמת מאמנה.
בשנת 1993, הגיעה קוואן בת השלוש עשרה למקום השישי באליפות ארצות הברית הראשונה שלה לבוגרות, ובעונה שאחריה, 1994, זכתה באליפות העולם לנערות.
באותה שנה זכתה קוואן במקום השני באליפות ארצות הברית, מה שאמור היה להבטיח לה מקום באולימפיאדת החורף של אותה שנה, שהתקיימה בלילהאמר שבנורווגיה. במקום זאת נשלחה לייצג את ארצות הברית אלופת ארצות הברית 1993, ננסי קריגן, וקוואן בת השלוש עשרה נסעה לנורווגיה כמחליפה, אך לא התחרתה.
בשנת 1995 זכתה קוואן פעם נוספת במדליית כסף באליפות ארצות הברית והגיעה למקום הרביעי באליפות העולם.
בגיל 16 החלה קוואן לפתח סגנון החלקה בוגר ואמנותי יותר, ובמקביל שיפרה את הגמישות וטכניקת הקפיצות שלה והופיעה עם כוריאוגרפיה מסובכת יותר.
השינוי הוכח כמוצלח, כשקוואן זכתה באותה שנה באליפות ארצות הברית ובאליפות העולם לבוגרות.
קריירה אולימפית

קוואן השתתפה פעמיים במשחקי החורף האולימפיים, ובשתיהן זכתה במדליות.
בשנת 1998 יצאה קוואן לייצג את ארצות הברית במשחקי החורף האולימפיים בנאגנו, יפן, בהם הפסידה את המקום הראשון לבת ארצה טרה ליפינסקי והתנחמה במדליית הכסף.
בשנים הבאות קוואן המשיכה להתחרות ולצבור תארים בארצות הברית ומחוצה לה, במה שהיה נראה כשליטה כמעט בלתי מעורערת בענף.
יומיים לפני תחרות skate america ב-2002 החליטו קוואן ומאמנה קארול להפסיק את הקשר ביניהם. בראיונות אמרה קוואן כי הרגישה צורך "לקחת אחריות" על ההחלקה שלה.
ללא מאמן, זכתה קוואן באליפות ארצות הברית באותה שנה והבטיחה את מקומה באולימפיאדת החורף של 2002, אותה סיימה במקום שלישי לאחר נחיתה לא מוצלחת בתרגיל הארוך.
בקיץ 2002 ההחלה קוואן לעבוד עם המאמן סקוט וויליאמס. היא המשיכה להתחרות ברמה האולימפית, אך באופן מצומצם יותר- במהלך עונות 2002–2004 השתתפה קוואן באירוע גראנד פרי אחד בלבד.
בסתיו 2003 קוואן החליפה מאמן פעם נוספת, ועברה לרפאל ארוטרויאן, שנודע במומחיותו בטכניקת ההחלקה. מטרתה של קוואן הייתה לשפר את המיומנויות שונות ולהופיע עם תרגילים מסובכים יותר.
בשנת 2005 זכתה קוואן באליפות ארצות הברית בפעם התשיעית, ובכך השתוותה לשיא של כל הזמנים, שנקבע על ידי מריבל וינסון. באותה שנה החמיצה קוואן את המקום השלישי באליפות עולם ב-0.37 נקודות, ולראשונה זה עשר שנים לא זכתה במדליה בתחרות בינלאומית שבה השתתפה. זה היה האירוע התחרותי האחרון שלה.
בשנת 2006, מעט לפני אולימפיאדת החורף בטורינו, ביטלה קוואן את השתתפותה באליפות ארצות הברית בעקבות פציעה, אך ביקשה מהאיגוד האמריקאי להחלקה אמנותית לאפשר לה להתחרות באולימפיאדה. קוואן עברה ועדה רפואית, שהשתכנעה בכשירותה להתחרות, אך למרות זאת נאלצה לפרוש בגלל פציעה חדשה לאחר הנסיעה לטורינו.
קוואן סרבה להצעת רשת NBC להישאר ולפרשן את המשחקים, והודיעה שהיא עדיין לא מתכוונת לפרוש. באותו הקיץ עברה ניתוח באגן כדי לטפל בפציעה ישנה, ולא התחרתה בעונת 7–2006. קוואן חשבה להתחרות באולימפיאדת ונקובר 2010, אך בסופו של דבר החליטה להתרכז בלימודי התואר הראשון ולמעשה פרשה סופית.
קריירה דיפלומטית

קוואן לא פרשה באופן רשמי, אך לאחר שנת 2006 האפשרות שתחזור להתחרות בהחלקה אמנותית ירדה מהפרק. מאז פרישתה הופיעה קוואן במספר אירועי החלקת ראווה, ביניהם "Ice All Stars" ו-"All That Skate".
בנובמבר 2009, מזכירת המדינה דאז קונדוליזה רייס הכריזה על קוואן כנציגת דיפלומטיה ציבורית של ארצות הברית. בעבודה שלא בשכר, קוואן יצגה את ארצות הברית במספר אירועים מסביב לעולם. קוואן המשיכה בתפקיד זה גם תחת ממשל אובמה, ועבדה תחת סגן הנשיא ג'ו ביידן ומזכירת המדינה הילרי קלינטון. במהלך נשיאותו של אובמה קוואן הועסקה במחלקת המדינה של ארצות הברית כיועצת בכירה לענייני חינוך ותרבות. במהלך בחירות 2016 הייתה קוואן שותפה למטה הבחירות של נציגת הדמוקרטים הילרי קלינטון.
ב-15 בדצמבר 2021 הודיע נשיא ארצות הברית ג'ו ביידן כי בכוונתו למנות את קוואן לשגרירת ארצות הברית בבליז. ב-7 בינואר 2022 הועמדה באורח רשמי לתפקיד, ודיונים על מינויה נערכו בוועדת החוץ של הסנאט ב-18 במאי אותה שנה. ב-9 ביוני אישרה הוועדה את המינוי, וב-29 בספטמבר 2022 אישר הסנאט של ארצות הברית את מינויה. ב-10 באוקטובר קוואן הושבעה לתפקידה כשגרירה, וב-5 בדצמבר 2022 הגישה את כתב האמנתה למושלת הכללית של בליז פרוילה צאלאם.
קריירה דיפלומטית > קולנוע וטלוויזיה

ב-1998 חתמה קוואן על חוזה עם חברת דיסני, לפיו כיכבה בשלושה ספיישלים של הערוץ להחלקה על הקרח, במסגרתם הופיעה על הקרח לצלילי להיטים שונים של דיסני.
קוואן התארחה במשך השנים במספר סדרות טלוויזיה, בהן משפחת סימפסון, איש משפחה, ארתור וסברינה המכשפה הצעירה.
בשנת 2004 הופיעה קוואן בקולה בסרט מולאן 2 של דיסני, ובסרט ההחלקה נסיכת הקרח שיצא ב-2005, היא מופיעה כמכריזה.
קוואן פרשנה את אולימפיאדת החורף בוונקובר עבור "בוקר טוב אמריקה" ואת אולימפיאדת סוצ'י 2014 עבור רשת פוקס ניוז.
קריירה דיפלומטית > פעילויות אחרות

ב-1998 פרסמה קוואן בהוצאת הספרים "Scholastic" אוטוביוגרפיה תחת הכותרת "לב של אלופה". נכון ל-2017, הספר נמצא בהדפסתו השישית.
בשנת 1999 חתמה קוואן על חוזה לשמונה ספרים עם דיסני, הכולל ספר השראתי לילדים שכתבה בעצמה וסדרת ספרי ילדים בדיוניים על החלקה בהשראתה.
ב-2005 פתחה משפחתה של קוואן זירת החלקה בארטסיה, קליפורניה, ובה מוצגות רבות מהמדליות של קוואן.
במשך שנים תמכה קוואן באירוע הספורט המשולב ספיישל אולימפיקס, המחבר בין ספורטאים בעלי מוגבלויות שכליות וספורטאים רגילים. קוואן השתתפה באירועים אלו פעמים רבות, והחל משנת 2011 היא נמנית באופן רשמי על מארגני האירועים.
חיים אישיים

קוואן נישאה לבן זוגה קליי פל, עורך דין, קצין לשעבר ומומחה לביטחון לאומי בבית הלבן, בינואר 2013. כיום ממשיכה קוואן בעבודתה כיועצת במחלקת המדינה.
הערות שוליים

↑  פול לה בלאנק, Senate confirms Michelle Kwan as US ambassador to Belize, באתר CNN‏, 29 בספטמבר 2022 (באנגלית)
↑   ציוץ של שגרירות ארצות הברית בבליז ברשת החברתית אקס (טוויטר), 5 בדצמבר 2022
| --- | --- |
בקרת זהויות :  ISNI: 0000 0000 3498 0992  LCCN: n96105245  NARA: 10575841  RERO: 02-A010217815  SNAC: w6xf73z4  VIAF: 14043065   WorldCat (עם VIAF): 14043065 
מישל קוואן מבצעת את תרגיל הספירלה האופייני לה באליפות ארצות הברית 2002
מכניקת המטריצות

מכניקת המטריצות היא ניסוח של מכניקת הקוונטים שנוצר על ידי ורנר הייזנברג, מקס בורן ופסקואל יורדן בשנת 1925. זה היה הניסוח הראשון של מכניקת הקוונטים שהיה אוטונומי רעיונית ועקבי מבחינה לוגית. התיאור שלו של מעברי רמות אנרגיה באטום החליף את האורביטלים שבמודל האטום של בוהר. מכניקת המטריצות עשתה זאת באמצעות ייצוג התכונות הפיזיקליות של חלקיקים כמטריצות המתפתחות בזמן. היא שקולה לניסוח הגל של שרדינגר למכניקת הקוונטים, כפי שמתבטא בסימון דיראק.
במכניקת המטריצות, בניגוד מסוים למכניקת הגלים (ניסוח תורת הקוונטים באמצעות פונקציות גל), ספקטרום של אופרטורים (בעיקר אופרטורי אנרגיה) מחושב בשיטות אלגבריות גרידא, שיטות אופרטור סולם. בהסתמך על שיטות אלה, וולפגנג פאולי הסיק את רמות האנרגיה של אטום המימן בשנת 1926, לפני פיתוח מכניקת הגלים.
היסטוריה > התגלות בהלגולנד

בשנת 1925 עבד ורנר הייזנברג בגטינגן על בעיית חישוב הקווים הספקטרליים של מימן. עד מאי 1925 הוא החל לנסות לתאר מערכות אטומיות באמצעות גדלים מדידים בלבד. ב-7 ביוני, לאחר שבועות שבהם לא הצליח להקל על קדחת השחת שלו עם אספירין וקוקאין, עזב הייזנברג לאי הלגולנד שבים הצפוני. בעודו שם, בין טיפוס לשינון שירים מ"דיוואן מערב-מזרחי" של גתה, הוא המשיך להרהר בסוגיה הספקטרלית ובסופו של דבר מצא דרך לפתרון. מאוחר יותר כתב:
השעה הייתה בערך שלוש בלילה כשהתוצאה הסופית של החישוב הייתה מונחת לפני. בהתחלה הייתי מזועזע עמוקות. כל כך התרגשתי שלא יכולתי לחשוב על שינה. אז יצאתי מהבית וחיכיתי לזריחה על ראש סלע.